smcproject/ml-wiki-sentences huggingface dataset:
പിന്നെ കമ്പിലി എന്ന കൊച്ചു സ്വതന്ത്ര പ്രവിശ്യ.
തെക്കേയറ്റത്ത് പാണ്ഡ്യരാജ്യം (മാബാർ അഥവാ മധുര) കുടുംബവഴക്കുകളാൽ ഏതാണ്ട് നാമാവശേഷമായിത്തീർന്നിരുന്നു.
എ.ഡി. 1309-ൽ അലാവുദ്ദീൻ ഖിൽജിയുടെ സൈന്യാധിപൻ മാലിക് കഫൂർ ഡക്കാൻ ആക്രമിച്ചു.
ദക്ഷിണേന്ത്യ ആദ്യമായി മുസ്ലീം ആക്രമണത്തിനു വിധേയയായി.
ഇടവിട്ടുളള യുദ്ധങ്ങളിലൂടെ ദേവഗിരി, വാരങ്കൽ, ദ്വാരസമുദ്രം, തെലങ്കാന എന്നീ  പ്രദേശങ്ങൾ ദില്ലി സുൽത്താനത്ത് കീഴ്പെടുത്തി പക്ഷേ ഈ പ്രദേശങ്ങളെല്ലാം മുസ്ലീം ആധിപത്യത്തിനെതിരായി  നിരന്തരം ചെറുത്തുനിന്നു.
പാണ്ഡ്യ രാജാക്കൻമാരുടെ കുടുംബവഴക്കുകൾ ഒതുക്കിത്തീർക്കാൻ 1311-ൽ മാലിക് കഫൂർ മധുരയിലേക്ക് ക്ഷണിക്കപ്പെട്ടതായും  നഗരം അമ്പേ കൊളളയടിച്ചതായും രേഖകളുണ്ട് .
പിന്നീട് മുഹമ്മദ് തുഗ്ലക് ഡെക്കാൻ മുഴുവനും  ആധിപത്യം സ്ഥാപിച്ച് ഭരണസൗകര്യാർഥം  ദേവഗിരി, ദ്വാരസമുദ്രം, മാബാർ, തെലിങ്കാന, കമ്പിലി എന്നിങ്ങനെ അഞ്ചു പ്രവിശ്യകളായി വിഭജിച്ചു.
1329-ൽ തുഗ്ലക്ക്  തലസ്ഥാനം ദൗലതാബാദിൽ നിന്ന് പുനഃ ദൽഹിയിലേക്കു മാറ്റിയതോടെ ഡക്കാൻ പ്രവിശ്യകൾ സ്വതന്ത്രരാവാനുളള ശക്തമായ ശ്രമങ്ങൾ തുടങ്ങി.
മതപരമായ (ലിംഗായത്, ആരാധ്യ പ്രസ്ഥാനങ്ങൾ) പുനരുഥാനങ്ങളും ഇതിനു പ്രചോദകമായെന്നു  പറയപ്പെടുന്നു.1335-ൽ മധുരയിലെ ഭരണാധികാരി ജലാലുദ്ദീൻ അഹ്സാൻ ഖാൻ ദില്ലി സുൽത്തനത്തിൽ നിന്ന് വിഘടിച്ച് സ്വംയംഭരണ പ്രദേശമായി.
പിന്നീട് വിജയനഗരത്തിനു കീഴ്പെടുന്നതു വരെ മധുര മുസ്ലീം ഭരണത്തിലായിരുന്നു.
കൃഷ്ണാ നദിക്കു തെക്കുളള മറ്റു ഹിന്ദു രാജ്യങ്ങൾ സംഘം ചേർന്ന് ദൽഹി സുൽത്തനത്തിനെതിരെ ചെറുത്തു നില്പിന് തയ്യാറായി.
ആനെഗുണ്ടി എന്ന കൊച്ചു രാജ്യത്തിന്റെ ഭരണാധിപനു കീഴിൽ  അവരെല്ലാം അണി നിരന്നു.
1330-കളുടെ അവസാനത്തിൽ തുഗ്ലക് ആനെഗുണ്ടി കൈവശപ്പെടുത്തി, രാജാവിനേയും സകല കുടുംബാംഗങ്ങളേയും  വധിച്ചു.
ഫെരിഷ്തയുടേയും ഇബ്നുബത്തൂത്തയുടേയും നുനെസിന്റേയും രേഖകളിൽ ആനെഗുണ്ടിയുടെ പതനത്തെപ്പറ്റി പരാമർശമുണ്ട്.
തുഗ്ലക്കിനെതിരായി ശബ്ദമുയർത്തിയ വ്യക്തികൾക്ക്  ആനെഗുണ്ടി അഭയം നല്കിയതാണ് കാരണമെന്നും പറയപ്പെടുന്നു.
യുദ്ധാനന്തരം തുഗ്ളക് ഭരണകാര്യങ്ങൾ  തന്റെ  പ്രതിനിധിയായ മാലിക് നൈബിനെ ഏല്പിച്ചെങ്കിലും കാര്യങ്ങൾ വേണ്ട പോലെ നടന്നില്ല.
പിന്നീട്   ആനെഗുണ്ടിയിലെ മുൻ മന്ത്രി ദേവരായനെ (ഹരിഹര ദേവ ഒന്നാമൻ) തുഗ്ലക് ഭരണാധികാരിയായി പ്രഖ്യാപിച്ചു.
അവസരം മുതലെടുത്ത്  ഹരിഹര,   സഹോദരൻ ബുക്കന്റെ സഹായത്തോടെ വിജയഗരസാമ്രാജ്യത്തിന് അടിത്തറയിട്ടു.
മാധവാചാര്യ വിദ്യാരണ്യാ എന്ന മതാചാര്യന്റെ സഹായവും സ്വാധീനവും ഉണ്ടായിരുന്നതായി നൂനെസ് രേഖപ്പെടുത്തുന്നു.
മറ്റൊരു കഥ സംഗമയുടെ പുത്രന്മാരായിരുന്ന ഹരിഹരനും സഹോദരൻ ബുക്കനും വാരങ്കലിലെ പടയാളികളായിരുന്നെന്നും  വാരങ്കൽ അധീനപ്പെട്ട ശേഷം ഇസ്ലാം മതം സ്വീകരിച്ച്  കഫൂറിന്റെ സൈന്യത്തിൽ സേവിക്കാൻ നിർബന്ധിതരായതാണെന്നും ഹൊയ്സാല ആക്രമണ സമയത്ത്  അതിൽ നിന്ന് രക്ഷപ്പെട്ട് ആനെഗുണ്ടി മലകളിൽ അഭയം തേടിയെന്നും അവിടെ വെച്ചാണ്   മതാചാര്യൻ മാധവ വിദ്യാരണ്യയെ കണ്ടുമുട്ടി, വീണ്ടും ഹിന്ദുമതത്തിലേക്കു മാറിയതെന്നും ആചാര്യന്റെ   ശിക്ഷണവും സഹായവും നേടി  വിജയനഗരം സ്താപിച്ചതെന്നും  പറയപ്പെടുന്നു.
ബഹ്മനി സുൽത്താനത്ത് രൂപം കൊളളുന്നതിന് ഏഴെട്ടു കൊല്ലം മുമ്പ് 1336- ലാണ് വിജയനഗര സാമ്രാജ്യം സ്ഥാപിക്കപ്പെട്ടത് .
ഏതാണ്ട് അതേ സമയത്ത് കപായ നായക, തെലിങ്കാനയിലെ മുസ്ലീം ഗവർണർ മാലിക് മക്ബൂലിനെ തോല്പിച്ച് ഭരണം കൈയേറി.
പിന്നീട് കപയ നായകയും ബല്ലാള മൂന്നാമനും ചേർന്ന് തൊണ്ടൈമണ്ടലത്തു നിന്ന് മുസ്ലിം അധികാരികളെ തുരത്തിയോടിച്ചു.
അതോടെ  കൊപ്പുല വംശജരുടെ കീഴിൽ പിതാപുരം, റെഡ്ഡികളുടെ കീഴിൽ കൊണ്ട വീട്, വെലാമകളുടെ കീഴിൽ രാജകൊണ്ട എന്നീ ഹിന്ദു രാജ്യങ്ങൾ നിലവിൽ വന്നു.
മധുര അപ്പോഴും മുസ്ലീം അധികാരികളുടെ കൈവശമായിരുന്നു.
1344-ൽ ബുക്കൻ ഹൊയ്സാല രാജ്യവും, പടിഞ്ഞാറ് തുളുനാടും  കീഴ്പെടുത്തി.
മൂന്നു വർഷത്തിനു ശേഷം ഹരിഹരനും ബുക്കനും അവരുടെ മറ്റു മൂന്നു സഹോദരരും(കമ്പ, മാരപ്പ, മുദ്ധപ്പ)  ശൃംഗേരി മഠാധിപതി സമക്ഷം വിജയാഘോഷം നടത്തി, വിജയനഗരിക്കും വിജയനഗരസാമ്രാജ്യത്തിനും അടിത്തറ പാകി.
ഇവർ സംഗമയുടെ പുത്രൻമാരായതിനാൽ വംശത്തിന് സംഗമ എന്ന പേരു വീണു.
ദക്ഷിണേന്ത്യ 1400-ൽ സംഗമ വംശം(1334-1486 ) സംഗമ വംശം
ബഹ്മനി സുൽത്താൻ അലാവുദ്ദീന്റെ ആക്രമണങ്ങളെ ഹരിഹരനും(1336-56) ബുക്കനും(1356-77)  ചെറുത്തു നിന്നു.
ബുക്കൻറേയും പിന്നീടു സിംഹാസനത്തിലിരുന്ന പുത്രൻ ഹരിഹര രണ്ടാമന്റേയും(1377-1404)  വാഴ്ചക്കാലത്ത് വിജയനഗര സാമ്രാജ്യം അതി വിസ്തൃതമായി .
മധുരയിലെ മുസ്ളീം ഭരണം അവസാനിപ്പിക്കപ്പെട്ടു(1371).
ഗോവ, ദബോൾ എന്നീ സ്ഥലങ്ങളും കൊണ്ടവീടു രാജ്യത്തിന്റെ ഫല ഭാഗങ്ങളും (കുർണൂൽ, നെല്ലൂർ, ഗുണ്ടൂർ) വിജയനഗരത്തിന്റെ ഭാഗമായി.
സിലോണും സാമൂതിരിയും വിജയനഗരത്തിന് കപ്പം കൊടുക്കാൻ സമ്മതിച്ചു.
പക്ഷേ പതിനാലാം നൂറ്റാണ്ടിന്റെ അവസാന ഘട്ടത്തിൽ ബഹ്മനി സുത്തനത്തുമായി അതിഘോരമായ  യുദ്ധത്തിൽ വിജയനഗര സാമ്രാജ്യത്തിന് ഏറെ നാശനഷ്ടങ്ങൾ സംഭവിച്ചു.
1406 മുതൽ 1422 വരെ ഭരിച്ച  ബുക്കൻ രണ്ടാമന്റെ ഭരണകാലത്താണ്  സഹോദരൻ ദേവരായ ഒന്നാമൻ  തുംഗഭദ്രാനദിയിൽ വലിയൊരു അണക്കെട്ടു പണിത് നഗരത്തിലേക്ക് വെളളച്ചാലുകൾ കൊണ്ടു വന്നത്.
ദേവരായ ഒന്നാമന്റെ പുത്രിയെ സമാധാന ഉടമ്പടി പ്രകാരം ഫിറൂസ്ഷാക്ക് വിവാഹം ചെയ്തു കൊടുത്തിരുന്നെങ്കിലും അത് സ്പർദ്ധകൾക്ക് അറുതി വരുത്തിയില്ല.
കൊണ്ട വീട്ടു റെഡ്ഡിമാർ ബഹ്മനി സുൽത്താനമാരുമായി കൂട്ടുകൂടി വിജയനഗരത്തെ ആക്രമിച്ചു.
1420-ൽ ദേവരായ റെഡ്ഡിമാരെ വകവരുത്തുകയും കൊണ്ടവീടു പ്രദേശങ്ങളും ബഹ്മനിയുടെ ഭാഗമായ പണുഗലും പിടിച്ചെടുക്കുകയും ചെയ്തു.
ദേവരായ 1422 -ൽ നിര്യാതനായി.
പിന്നീടു വന്ന വിജയരാജ  ദുർബലനായിരുന്നു.
വിജയരായന്റെ മരണശേഷം   ദേവരായ രണ്ടാമൻ കിരീടമണിഞ്ഞത് 1426-ലാണ്.
കൊണ്ടവീടരുടെ പ്രക്ഷോഭം പരിപൂർണമായും അവസാനിപ്പിച്ചു.
കേരളത്തിലേക്കു കടന്ന്  കൊല്ലം രാജാവിനെ കീഴടക്കി.
ദേവരായൻ രണ്ടാമന്റെ സാമ്രാജ്യം തെക്ക് സിലോൺ മുതൽ വടക്ക് ഗുൽബർഗ വരേയും കിഴക്ക്  ഒറീസ മുതൽ  പടിഞ്ഞാറ് മലബാർ വരേയും വ്യാപിച്ചിരുന്നതായി പറയപ്പെടുന്നു.
സിലോൺ, പുലിക്കാട്ട്, തെന്നസരിം, പെഗു എന്നിവടങ്ങളിലെ ഭരണാധികാരികൾ വിജയനഗര സമ്രാട്ടിന് കപ്പം കൊടുത്തിരുന്നതായി നുനിസ് രേഖപ്പെടുത്തുന്നു.
ദേവരായ രണ്ടാമന്റെ പുത്രൻ മല്ലികാർജുനന്റെ വാഴ്ചക്കാലത്താണ് അലാവുദ്ദീൻ രണ്ടാമനും കപിലേശ്വര ഗജപതിയും വിജയനഗരത്തെ തുടരെത്തുടരെ ആക്രമിച്ചത്.
സാമ്രാജ്യത്തിന്റെ വിവിധഭാഗങ്ങളിൽ ശാലുവ നരസിംഹനും തുളുവ ഈശ്വരയേയും പോലുളള ശക്തരായ ഭരണാധികാരികളുണ്ടായിരുന്നു.
മല്ലികാർജുന 1465 -ൽ നിര്യാതനായപ്പോൾ  പുത്രൻ കൊച്ചു കുഞ്ഞായിരുന്നു.
അതിനാൽ അധികാരം  വിരൂപാക്ഷനിൽ നിക്ഷിപ്തമായി.
പക്ഷേ സുഖലോലുപനായ വിരൂപാക്ഷന് രാജ്യകാര്യങ്ങളിൽ ശ്രദ്ധയില്ലായിരുന്നു.
ഗോവ, ദബോൾ, ചൗൾ ഇവയെല്കലാം ബഹ്മനി സുൽത്തനത്ത് കൈവശപ്പെടുത്തി.
കപിലേശ്വര ഗജപതിയും അവസരം മുതലാക്കി പല പ്രവിശ്യകളും കൈക്കലാക്കി.
ദുർബലനായ വിരൂപാക്ഷനെ അധികാരസ്ഥാനത്തു നിന്ന് നീക്കി  1486-ൽ ശലുവ നരസിംഹ  സിംഹാസനമേറി.
സംഗമ വംശത്തിന്റെ അവസാനവർഷങ്ങളിലാണ് ബഹ്മനി സുൽത്താനത്ത് വിഘടിച്ച് ഡെക്കാൻ സുൽത്താനത്തുകൾ രൂപം കൊണ്ടത്.
ഈ സമയത്തുതന്നേയാണ് പശ്ചിമതീരത്ത് വാസ്കോ ഡ ഗാമ വന്നെത്തിയത്.
ശലുവ വംശം(1486-1504)
അധികാരം തട്ടിയെടുത്തതിൽ ശലുവ നരംസിംഹക്ക് എതിർപ്പുകൾ നേരിടേണ്ടി വന്നു.
പക്ഷെ സമർഥനായ ഭരണാധികാരിയായിരുന്നതിനാൽ നരസിംഹക്ക് അവയൊക്കെ അതിജീവിക്കാനായി.
പടിഞ്ഞാറൻ തീരപ്രദേശങ്ങളിലെ അധികാരം പുനഃസ്ഥാപിച്ചെടുത്തു.
കുതിരകളെ ഇറക്കുമതി ചെയ്യാനായി മംഗലാപുരം തുറമുഖം വികസിപ്പിച്ചു.
തമിഴ് പ്രദേശങ്ങളിൽ ആധിപത്യം സ്ഥാപിച്ചു.
1491 -ൽ രണ്ടു പുത്രന്മാരുടെ ചുമതല തുളുവ ഈശ്വരയുടെ പുത്രൻ നരസ നായകയെ ഏല്പിച്ച്  നരസിംഹ നിര്യാതനായി.
ഇളയ പുത്രൻ  ശലുവ ഇമ്മഡി നരസിംഹ രാജപദവിയേറ്റു.
പക്ഷെ യഥാർഥത്തിൽ അധികാരം കൈകാര്യം ചെയ്തത്  നരസ നായക  ആയിരുന്നു.
നരസ നായക റെയിച്ചൂർ തുരുത്ത് വീണ്ടെടുത്തു.
ശലുവ നരസിംഹ തുടങ്ങിവെച്ചിരുന്ന പല കാര്യങ്ങളും നരസ നായക പൂർത്തിയാക്കി.
പശ്ചിമതീരത്ത് ഗോകർണം വരേയുളള പ്രദേശങ്ങൾ വിജയനഗര സാമ്രാജ്യത്തിന്റെ അധീനതയിൽ കൊണ്ടു വന്നു.
സാമ്രാജ്യത്തിലൂടനീളം  യാത്രചെയ്ത് ശാന്തിയും സമാധാനവും ഉറപ്പു വരുത്തി.
1503-ൽ നരസ നായക അന്തരിച്ചു.
മൂത്ത പുത്രൻ വീര നരസിംഹ മന്ത്രിസ്ഥാനമേറ്റു.
1505-ൽ  ശലുവ ഇമ്മഡി നരസിംഹ നായക കൊല്ലപ്പെട്ടു.
വീര നരസിംഹ സ്വയം രാജാവായി പ്രഖ്യാപിച്ചു.
അതോടെ തുളുവ വംശത്തിന്റെ വാഴ്ചക്ക് തുടക്കം കുറിക്കപ്പെട്ടു.
തുളുവ വംശം(1505-1542) തുളുവ വംശം
നരസ നായകക്ക് നാലു  പുത്രന്മാർ  ഉണ്ടായിരുന്നു.
തിപ്പമ്മയിൽ വീര നരസിംഹയും, നാഗമാംബയിൽ കൃഷ്ണദേവരായരും, ഒബമാംബയിൽ അച്യുതരായരും രംഗനും.
മൂത്ത പുത്രൻ വീര നരസിംഹ നാലു വർഷം ഭരിച്ചു.
ഇക്കാലത്ത് പോർത്തുഗീസുകാരുമായി സഖ്യം ചെയ്തു.
പശ്ചിമതീരത്ത് താവളങ്ങൾ സ്ഥാപിക്കാനുളള അനുമതി നല്കി, അതിനു പകരമെന്നോണം, വിജയനഗര സൈന്യത്തിന് പരിശീലനം നല്കാമെന്ന് പോർത്തുഗീസുകാർ സമ്മതിച്ചു.
1509-ൽ വീര നരസിംഹ മരണമടഞ്ഞു.
സഹോദരൻ കൃഷ്ണദേവരായ കിരീടമണിഞ്ഞു.
കൃഷ്ണദേവരായർ
രാജപദവിയേൽക്കുമ്പോൾ കൃഷ്ണദേവരായർക്ക് ഇരുപത്തഞ്ചു വയസ്സ് തികഞ്ഞിരുന്നില്ല.
പ്രഗൽഭനായ ഭരണാധികാരിയായിരുന്നു കൃഷ്ണദേവരായർ.
ബീദാർ, പെണുഗോണ്ട, ശിവസമുദ്രം, ഉദയഗിരി എന്നിവ ആക്രമിച്ചു കീഴ്പെടുത്തി.
കലിംഗദേശത്തേക്ക് പടയെടുത്ത് സിംഹാദ്രിയിൽ വിജയസ്തംഭം നാട്ടി.
പോർത്തുഗീസ് സഹായത്തോടെ ബഹ്മനി ആക്രമണങ്ങളെ ചെറുത്തു നിന്നു.
ദക്ഷിണേന്ത്യ മുഴുവനും ഒരു കുടക്കീഴിൽ കൊണ്ടു വന്നത് കൃഷ്ണദേവരായരാണ്.
വിജയനഗരം റോമിനേക്കാൾ മഹനീയമാണെന്നും കൃഷ്ണദേവരായർ കുറ്റമറ്റ ചക്രവർത്തിയാണെന്നും  പോർത്തുഗീസ് സഞ്ചാരി ഡൊമിംഗോ പയസ് അഭിപ്രായപ്പെട്ടിട്ടുണ്ട് , '
എട്ടു വയസ്സുകാരനായ പുത്രനെ കൃഷ്ണദേവരായർ കിരീടാവകാശിയായി പ്രഖ്യാപിച്ചത് മന്ത്രി ശലുവ തിമ്മയെ പ്രകോപിപ്പിച്ചു, കുട്ടിക്ക് വിഷം നല്കി.
വിവരമറിഞ്ഞ കൃഷ്ണദേവരായർ തിമ്മയെ സകുടുംബം തുറുങ്കിലടച്ചു.
അവരുടെ കണ്ണുകൾ ചൂഴ്നെനടുത്തതായി സെവൽ രേഖപ്പെടുത്തുന്നു .
സഹോദരൻ അച്യുതരായരെ കിരീടാവകാശിയായി പ്രഖ്യാപിച്ചു.
1529-ൽ,  കൃഷ്ണദേവരായർ നിര്യാതനായി.
അച്യുത രായർ
കുടുംബവഴക്കുകൾ മൂലം തുളുവവംശത്തിന് തളർച്ച സംഭവിച്ചു.
കൃഷ്ണദേവരായരുടെ മകളുടെ ഭർത്താവ്  ആയിരുന്ന അരവിഡു ( അളിയ ) രാമരായർ അച്യുതരായർക്കെതിരായി പല ഗൂഢാലോചനകളും നടത്തി.
ഇത് ഡെക്കാൻ സുൽത്തനത്തുകൾക്ക് വിജയനഗര സാമ്രാജ്യത്തിന്റെ ആഭ്യന്തര കാര്യങ്ങളിൽ ഇടപെടാൻ അവസരം നല്കി.
ബീജാപ്പൂർ സൈനികരുടെ സഹായത്തോടെ രാമരായ അച്യുതരായരെ തടവിലാക്കി, സദാശിവയുടെ പേരിൽ ഭരണം നടത്താൻ ശ്രമിച്ചു.
അധികാരത്തർക്കം ഒത്തുതീർപ്പാക്കാൻ എത്തിയത് ബീജാപ്പൂർ സുൽത്താനാണ്.
അച്യുത രായർക്ക് രാജപദവിയും  രാമരായർക്ക് സ്വന്തം പ്രവിശ്യകളിൽ സ്വയംഭരണവും  എന്നു തീരുമാനിക്കപ്പെട്ടു.
1542-ൽ അച്യുത രായരുടെ മരണം വരെ ഈ സ്ഥിതിഗതികൾക്ക്  മാറ്റമുണ്ടായില്ല.
സദാശിവ
അച്യുത രായരുടെ മരണശേഷം പ്രായപൂർത്തിയാകാത്ത പുത്രൻ ചിന്ന വെങ്കിട (വെങ്കിട ഒന്നാമൻ)  സിംഹാസനാരൂഢനായി, അമ്മാവൻ സലകം തിമ്മ( ബോജ തിരുമല എന്ന് ഫരിഷ്തയുടെ രേഖകളിൽ)  റീജെൻറും.
സലകം തിമ്മയുടെ ഉദ്ദേശശുദ്ധിയിൽ സംശയാലുവായ രാജമാതാവു്  ബീജാപ്പൂർ സുൽത്താൻ അദിൽ ഖാന്റെ സഹായം തേടി.
ഏതാണ്ട് അതേ സമയത്ത്    സദാശിവയുടെ (അച്യുത രായരുടെ സഹോദരൻ രംഗയുടെ പുത്രൻ) അവകാശത്തിന് മുൻതൂക്കം നല്കണമെന്ന  ആവശ്യത്തോടെ അളിയ രാമരായരും ബിജാപ്പൂർ സുൽത്താനെ സമീപിച്ചു.
അതല്ല സലകം തിമ്മതന്നേയാണ്  ബീജാപ്പൂർ സുൽത്താനെ വരുത്തിയതെന്നും മറ്റൊരഭിപ്രായമുണ്ട്.
അവസരം പാഴാക്കാതെ സുൽത്താൻ വിജയനഗരം ആക്രമിച്ചു.
തുടർന്നുണ്ടായ രാഷ്ട്രീയക്കുഴപ്പത്തിൽ പൊതുജനം ആകെ ഇളകി വശായി.
വെങ്കിട ഒന്നാമനും മറ്റു രാജകുടുംബാംഗങ്ങളും കൊല്ലപ്പെട്ടു.
സലകം തിമ്മയെ രാജാവായി അംഗീകരിച്ച് ജനങ്ങൾ ബീജാപ്പൂർ  സുൽത്താനെ തുരത്തിയോടിച്ചു.
സലകം തിമ്മക്ക് പക്ഷേ അധികനാൾ സിംഹാസനത്തിൽ തുടരാനായില്ല.
ദുർഭരണം നടത്തിയ സലകം തിമ്മയെ വധിച്ച് അളിയ രാമരായർ സദാശിവയെ  രാജാവായി വാഴിച്ചു.
പക്ഷേ ശരിയായ അധികാരം രാമരായരുടെ കൈകളിലായിരുന്നു.
റെയിച്ചൂർ തുരുത്തിന്റെ പ്രാധാന്യം റെയിച്ചൂരിന്റെ  കിടപ്പ്
വിജയനഗര സാമ്രാജ്യത്തിന്റെ  വടക്കൻ അതിർത്തിയിലെ  രണ്ടു നദികൾ കൃഷ്ണയും പോഷകനദിയായ തുംഗഭദ്രയും സാമ്രാജ്യത്തിന്റെ സുരക്ഷാകവചങ്ങളായിരുന്നു.
അതുകൊണ്ടു  ഈ നദികൾക്കിടയിലെ റെയിച്ചൂർ തുരുത്ത് (doab) അത്യന്തം തന്ത്രപ്രാധാന്യമുളള സ്ഥലമായി ഭവിച്ചു.
റെയിച്ചുരിന്റെ ആധിപത്യത്തിനുവേണ്ടി  വിജയനഗരരാജാക്കൻമാരും ബാഹ്മനി - ഡക്കാൻ സുൽത്തനത്തുകളും തമ്മിൽ നിരന്തരം സംഘർഷങ്ങളുണ്ടായി.
റെയിച്ചുർ തുരുത്ത്  വീണ്ടടുക്കാൻ കൃഷ്ണദേവരായർ നടത്തിയ ആക്രമണത്തിന്റെ വിശദാംശങ്ങൾ ഫെരിഷ്തയും നുനെസും നല്കുന്നുണ്ട്.
വിജയനഗരം: തലസ്ഥാന നഗരി ഹംപിയിലെ ചരിത്രാവശിഷ്ടങ്ങൾ 1868-ൽ
അതി വിശാലമായ തലസ്ഥാന നഗരി വിജയനഗരത്തെപ്പറ്റി 1336-ൽ എഴുതപ്പെട്ട ശിലാലിഖിതങ്ങളിൽ പരാമർശമുണ്ട് .
കർണാടകയിലെ ഹംപിയിലും പരിസര പ്രദേശങ്ങളിലും ഈ നഗരിയുടെ ചരിത്രാവശിഷ്ടങ്ങൾ ചിതറിക്കിടക്കുന്നു.
1378-ൽത്തന്നെ  നഗരി അത്യന്തം പൊലിമയുളളതായിരുന്നുവെന്ന് ഫെരിഷ്ത പറയുന്നു .
തുംഗഭദ്രാതീരത്ത് ഹേമകുണ്ഡ മലനിരകളാൽ ചുറ്റപ്പെട്ടു കിടക്കുന്ന നഗരിയുടെ ചുറ്റളവ് അറുപതു മൈലാണെന്ന് 1420-21-ൽ വിജയനഗരം സന്ദർശിച്ച കോണ്ടിയും ഇരുപത്തിനാലു മൈലാണെന്ന് ഫ്രഡറിക്കും രേഖപ്പെടുത്തുന്നു.
ഹംപിയിലെ ശിലാരഥം
1440-കളിലെത്തിയ റസ്സാക്ക് കൂടുതൽ വിശദാംശങ്ങൾ നല്കുന്നു.
നഗരത്തിനു ചുറ്റും  ഏഴു കന്മതിലുകളുണ്ട്  ഏഴാം കോട്ടക്കകത്താണ് രാജകൊട്ടാര സമുച്ചയം.
ഒന്നാം കോട്ടയുടെ തെക്കും വടക്കുളള വാതിലുകൾ തമ്മിലുളള ദൂരം രണ്ടു പർസാങ് (ഏട്ടുമൈൽ ) ആണ്.
ഒന്നും രണ്ടും മൂന്നും കോട്ടമതിലുകൾക്കിടയിലുളള സ്ഥലങ്ങളിൽ കൃഷിയും വീടും തോട്ടങ്ങളുമുണ്ട്.
മൂന്നുമുതൽ ഏഴുവരേയുളള കോട്ടമതിലുകൾക്കിടയിൽ കടകളും ബാസാറുകളു  വസതികളുമുണ്ട്.
ഏഴാം മതിലിനകത്ത് രാജകൊട്ടാരത്തിനു ചുറ്റുമായി സ്വർണവും രത്നങ്ങളും  വിൽക്കുന്ന നാലു വലിയ മാർക്കറ്റുകളുണ്ട്.
റോസാപ്പൂക്കൾ സുലഭമായിരുന്നത്രെ.
ഒമ്പതു ദിവസം നീണ്ടു നില്ക്കുന്ന ദസ്സറ ആഘോഷത്തെപ്പറ്റിയും റസ്സാക്ക്  പറയുന്നുണ്ട്.
കൃഷ്ണദേവരായരുടെ വാഴ്ചക്കാലത്ത്, വിജയനഗരം അതിന്റെ ഉച്ചസ്ഥായിയിൽ ആയിരുന്നപ്പോൾ  സന്ദർശകനായെത്തിയ ഡൊമിംഗോ പയസും ,പതിമൂന്നു വർഷങ്ങൾക്കുശേഷം വന്നെത്തിയ നുനിസും തടാകങ്ങളേയുംയും നീർച്ചാലുകളേയും ഉദ്യാനങ്ങളേയും പറ്റി വിശദമായി എഴുതുന്നു.
വിജയനഗര സാമ്രാജ്യത്തിൽ വംശാധിഷ്ഠിതമായ  രാജഭരണമാണ്  നിലവിലിരുന്നത്.
അധികാരം രാജാവിൽ കേന്ദ്രീകൃതമായിരുന്നു.
പക്ഷേ ഇടക്കിടെ രാജവംശങ്ങൾ മാറിക്കൊണ്ടിരുന്നു.
ദുർബലരായ ഭരണകർത്താക്കൾക്ക് സ്ഥാനഭൃംശം സംഭവിച്ചു.
സംഗമ വംശത്തിനും തുടർന്നു വന്ന ശാലുവ തുളുവ വംശജർക്കും  ആഭ്യന്തര കലാപങ്ങൾ നിരന്തരം നേരിടേണ്ടി വന്നു.
സാമ്രാജ്യം പ്രവിശ്യകളായി വിഭജിക്കപ്പെട്ടിരുന്നു.
ഓരോ പ്രവിശ്യയുടെ ഉന്നതാധികാരി യുവരാജാക്കൻമാരോ രാജാവിന് ഏറ്റവും വിശ്വസ്തരായ സൈനിക മേധാവികളോ പ്രഭുക്കൻമാരോ ആയിരുന്നു.
പ്രവിശ്യകൾ വീണ്ടും ഉപപ്രവിശ്യകളായി  വിഭജിക്കപ്പെട്ടിരുന്നു.
ഇവയുടെ ഭരണകർത്താക്കൾ  നായക എന്നറിയപ്പെട്ടു.
ഭരണ സംവിധാനത്തിലെ ഏറ്റവും ചെറിയ ഘടകം ഗ്രാമമായിരുന്നു.
നുനെസ് ഭരണസംവിധാനത്തെക്കുറിച്ച് വിവരങ്ങൾ തരുന്നുണ്ട്.
രേഖാമൂലം ഉത്തരവുകൾ നല്കിയിരുന്നില്ലയെന്നും, കൊട്ടാര ഗുമസ്ഥന്റെ രേഖകളിൽ ആദേശങ്ങൾ എഴുതിച്ചേർക്കുകയായിരുന്നു രീതിയെന്നും നുനെസ് രേഖപ്പെടുത്തുന്നു.
ശിലാലിഖിതങ്ങളിൽ പ്രധാനി, ഉപ പ്രധാനി, ശിരപ്രധാനി  എന്ന് ഉദ്യോഗസ്ഥർ  പല ശ്രേണികളിലായി തരം തിരിക്കപ്പെട്ടിരുന്നതായി കാണുന്നു.
സൈന്യം
ഭരണ സംവിധാനത്തിൽ സൈന്യം ഒരു മുഖ്യ ഘടകമായിരുന്നു.
കാരണം ആഭ്യന്തര കലാപങ്ങളും ബഹ്മനി സുൽത്തന്മാരുടേയും പിന്നീട് ഡെക്കാൻ സുൽത്തനത്തുകളുടേയും ആക്രമണങ്ങളും നിരന്തരം ഉണ്ടായിക്കൊണ്ടിരുന്നു.
വിജയനഗരം സന്ദർശിച്ച എല്ലാ വിദേശ സഞ്ചാരികളുടേയും വിവരണങ്ങളിൽ അതിവിപുലമായ സൈന്യശേഖരത്തെക്കുറിച്ചുളള പരാമർശങ്ങൾ ഉണ്ട്.
ഇതു കൂടാതെ രാജകീയാവശ്യങ്ങൾക്കായി  സൈന്യങ്ങൾ പരിശീലിപ്പിച്ച് തയ്യാറാക്കി നിർത്തിയിരുന്ന ഇടപ്രഭുക്കൻമാരും ഉണ്ടായിരുന്നു.
, സാമ്പത്തികം
ഭൂനികുതിയായിരുന്നു ഖജാനയിലേക്കുളള ഏറ്റവും വലിയ വരുമാനം.
ശിലാലിഖിതങ്ങളിൽ പലതരം നികുതികളെപ്പറ്റിയും സൂചനകളുണ്ട്.
കൃഷിക്കാർ അമിത നികുതിക്കെതിരെ പ്രക്ഷോഭം കൂട്ടിയതായും കാണുന്നു.
എന്നിരിക്കിലും വിദേശികളുടെ യാത്രാവിവരണങ്ങളിൽ രാജ്യത്തെ സമ്പൽസമൃദ്ധിയെപ്പറ്റി വിശദമായ വിവരണങ്ങളുണ്ട്.
കലാസാംസ്കാരിക മേഖലകൾ
വിജയനഗര രാജാക്കൻമാർ  വിദ്യാസമ്പന്നരും കലാസാഹിത്യങ്ങളിൽ അഭിരുചിയുളളവരായിരുന്നു.
സംസ്കൃതത്തിനും തെലുങ്കിനുമായിരുന്നു മുൻതൂക്കം.
കൃഷ്ണദേവരായരുടെ ആമുക്തമാല്യദ , എന്ന കാവ്യം രാജധർമത്തേയും ഭരണതന്ത്രത്തേയും കുറിച്ചു പ്രതിപാദിക്കുന്നു.
ഹരിഹര രായരുടെ മന്ത്രിയായിരുന്ന സായണ്ണ വേദപണ്ഡിതനായിരുന്നു.
ശൃംഗേരി മഠത്തിലെ മതാചാര്യന്മാരും മറ്റു പണ്ഡിതന്മാരും രാജദർബാറിൽ ബഹുമതികൾക്കും പുരസ്കാരങ്ങൾക്കും അർഹരായി.
അരവിഡു രാജാക്കന്മാരും ഈ സമ്പ്രദായം നിലലിർത്തി.
വിജയനഗര വാസ്തുകല തനതായ രീതിയിൽ വളർന്നു വികസിച്ചത് ഇക്കാലത്താണ്.
ക്ഷേത്രത്തോടു ചേർന്നുളള കല്യാണമണ്ഡപങ്ങളും, ഗോപുരകവാടങ്ങളും ഈ കാലഘട്ടത്തിന്റെ പ്രത്യേകതയാണ്.
മറ്റൊന്ന്  കൽത്തൂണുകളിലുളള വിവിധതരം ചിത്രപ്പണികളാണ്.
ഹംപിയിലെ വിഠല ക്ഷേത്രം ഇതിന് ഉത്തമോദാഹരണമാണ്.
ദേവരായ രണ്ടാമന്റെ കാലത്ത് ആരംഭിച്ച ഈ ക്ഷേത്ര നിർമ്മാണം അച്യുതരായരുടെ വാഴ്ചക്കാലത്തും തുടർന്നു കൊണ്ടു പോയിരു്നനതായി കാണുന്നു.
സദാശിവയുടെ പേരിൽ ഭരണം നടത്തിയ  അളിയ രാമരായരും സ്വേച്ഛാധിപതിയും കുടിലബുദ്ധിയുമായിരുന്നു.
സ്വാർഥതാത്പര്യങ്ങൾ മുൻനിർത്തി ഡെക്കാൻ സുൽത്തനത്തുകളെ പരസ്പരം തമ്മിലടിപ്പിക്കാൻ രാമരായർ ശ്രമിച്ചു.
ഒരളവോളം അത് സാധിച്ചെടുക്കാനായെങ്കിലും ഒടുവിൽ അത് വലിയ വിനയായി ഭവിച്ചു.
ഡെക്കാൻ സുൽത്തനത്തുകൾ പരസ്പരമുളള ഭിന്നതകൾ ഒതുക്കി, ഏകോപിച്ച് വിജയനഗരത്തിനെതിരെ ആക്രമണം നടത്തി.
തളിക്കോട്ടയുദ്ധത്തിൽ വിജയനഗരത്തെ അമ്പേ പരാജയപ്പെടുത്തി.
, , , തളിക്കോട്ടയുദ്ധം
ഡെക്കാൻ സുൽത്തനത്തുകളുടെ സഖ്യത്തിൽ ബേരാർ ഉണ്ടായിരുന്നെന്നും ഇല്ലെന്നും രണ്ടു പക്ഷമുണ്ട് .
സൈന്യസമേതം സുൽത്താന്മാർ 1564 ഡിസംബർ 26-ന് തളിക്കോട്ടയിൽ താവളമടിച്ചു.
തളിക്കോട്ടയിൽ നിന്ന് മുപ്പതു മൈലകലെ കൃഷ്ണാനദിയുടെ തെക്കേക്കരയിൽ   രക്ഷസി-തങ്കഡി ഗ്രാമങ്ങൾക്കിടക്കുളള സ്ഥലത്ത് വിജയനഗര സൈന്യവും.
ഇവിടെ    വെച്ചാണ് യുദ്ധം നടന്നത്.
സൈനികമായ തയ്യാറെടുപ്പുകൾ നടത്തുന്നതു മറച്ചു വെച്ച് സുൽത്താൻമാർ സന്ധിസംഭാഷണമാരംഭിച്ചു.
വിജയനഗര സാമ്രാജ്യത്തിന്റെ  രണ്ടു പ്രധാന മുസ്ലീം സേനാപതികളെ വശീകരിച്ചെടുത്തതോടെ വിജയനഗരത്തിന്റെ പരാജയം ഉറപ്പാക്കപ്പെട്ടു.
നാലു മണിക്കൂറിനുളളിൽ യുദ്ധം അവസാനിച്ചു.
ലക്ഷക്കണക്കിനു പടയാളികൾ മരിച്ചു വീണു.
രാമരായരുടെ  ശിരസ്സ് നിസാം ഷാ ഛേദിച്ചെടുത്ത്  പ്രദർശന വസ്തുവാക്കി , , നാശ നഷ്ടങ്ങൾ
ശത്രുസൈന്യം തലസ്ഥാനമാകെ കൊളളയടിച്ചു.
തീവെച്ചും, ഇടിച്ചുമാറ്റിയും സംഹാരപ്രവർത്തനങ്ങൾ ആരംഭിച്ചു.
അതിമനോഹരമായ  നഗരം പാടേ തകർക്കപ്പെട്ടു.
, , , അരവിഡു വംശം അരവിഡു വംശം
തളിക്കോട്ടയിലെ പരാജയത്തെപ്പറ്റിയും  അരവിഡു അളിയ രാമരായരുടെ മരണത്തെപ്പറ്റിയും വാർത്ത കിട്ടിയ ഉടൻ   സഹോദരൻ അരവിഡു തിരുമല, നാമമാത്രരാജാവ് സദാശിവയേയും മറ്റു രാജകുടുംബങ്ങളേയും കൂട്ടി, എടുക്കാവുന്നത്ര ധനവുമായി പെണുഗുണ്ടയിലേക്ക് ഓടി രക്ഷപ്പെട്ടു , .
പിന്നീട് ആറു വർഷങ്ങളോളം രാജ്യത്ത് രാഷ്ട്രിയ അനിശ്ചിതത്വവും  അശാന്തിയും നടമാടി.
മധുര, തഞ്ചാവൂർ, ജിഞ്ചി എന്നിവടങ്ങളിലെ നായകർ.
സ്വതന്ത്രഭരണം നടത്താൻ ആരംഭിച്ചു.
സദാശിവയുടെ പേരിൽ അരവിഡു തിരുമല അവരുടെ സ്വാതന്ത്ര്യം അംഗീകരിച്ചു കൊടുത്തു.
മൈസൂരിലെ വോഡയാറും, കേളഡിയിലേയും വെല്ലൂറിലേയും നായകരും സദാശിവയുടെ മേൽക്കോയ്മ സ്വീകരിച്ചു.
അളിയ രാമരായരുടെ പുത്രൻ, അദിൽഷായുടെ സഹായത്തോടെ  ഇളയച്ഛനെതിരായി വിഫലമായ  നീക്കങ്ങൾ നടത്തി.
1570-ൽ തിരുമല സ്വയം രാജാവായി പ്രഖ്യാപിച്ചതോടെ അരവിഡു വംശജരുടെ ഭരണമാരംഭിച്ചു  സദാശിവക്ക് എന്തു പറ്റിയെന്ന് വ്യക്തമല്ല, 1576  വരേയുളള ശിലാലിഖിതങ്ങളിൽ സദാശിവയുടെ പേരുണ്ട്.
തിരുമലയുടെ നിര്യാണശേഷം മൂത്തപുത്രൻ ശ്രീരംഗയും അതിനുശേഷം ഇളയപുത്രൻ വെങ്കട ഒന്നാമനും രാജപദവിയേറ്റു.
അരവിഡു വംശത്തിലെ എട്ടു പേർ രാജസിംഹാസനത്തിലിരുന്നു.
ഇരുപത്തെട്ടു കൊല്ലം ഭരിച്ച ആറാമത്തെ രാജാവ്  വെങ്കട രണ്ടാമൻ(പെദ്ദ വെങ്കട) കാര്യശേഷിയുളള ഭരണാധികാരിയാണെന്നു പറയപ്പെടുന്നു.
, , 1614-ൽ മരണമടഞ്ഞു.
പിന്നീടു വന്ന ശ്രീരംഗ  ദുർബലനായിരുന്നു.
രാജ്യത്ത് ആഭ്യന്തരസമരം പൊട്ടിപ്പുറപ്പെട്ടു.
കർണാടക മുഴുവനും  ജിഞ്ചിയും തഞ്ചാവൂരും ബീജാപ്പൂർ സുൽത്താൻ കൈയടക്കി.1674 ൽ ശ്രീരംഗയുടെ മരണത്തോടെ വിജയനഗര സാമ്രാജ്യം പൂർണമായും അസ്തമിച്ചു.
വിദേശി സന്ദർശകർ
സമ്പൽസമൃദ്ധമായ വിജയനഗരം ദേശവിദേശങ്ങളിൽ നിന്നുളള സഞ്ചാരികളെ ആകർഷിച്ചു.
വിദേശി സന്ദർശകരുടെ യാത്രക്കുറിപ്പുകളിൽ  വിജയനഗരത്തെ സംബന്ധിച്ച ചരിത്ര വസ്തുതകളും  കൗതുകവാർത്തകളും അടങ്ങിയിരിക്കുന്നു.
സന്ദർശകൻ സ്വദേശം സന്ദർശന കാലം വിജയനഗര രാജാവ് യാത്രാരേഖകൾ നിക്കൊളോ കോണ്ടി ഇറ്റലി 1419-1444 ദേവരായ I ഭാഗ്യവിപര്യയങ്ങൾ ഭാഗം 4 , അബ്ദുർ റസ്സാക് പേർഷ്യ 1443 ദേവരായ II മത്ല ഉസ് സദൈൻ വാ മജ്മാ ഉൽ ബഹറീൻ അഥനാഷിയസ് നികിതിൻ റഷ്യ 1468-74 വിരൂപാക്ഷ II അഥനാഷിയസ് നികിതിന്റെ യാത്രകൾ ലുഡോവികോ വർതെമാ ഇറ്റലി 1502-1507 കൃഷ്ണദേവരായർ ലുഡോവികോ വർതമയുടെ യാത്രകൾ ദുവാർതെ ബർബോസ പോർത്തുഗൽ 1504-1514 കൃഷ്ണദേവരായർ ദുവാർതെ ബർബോസയുടെ പുസ്തകം ഡൊമിംഗോ പയസ് പോർത്തുഗൽ 1520 കൃഷ്ണദേവരായർ പയസിന്റെ യാത്രക്കുറിപ്പുകൾ ഗാർസിയാ ഡ ഒർത പോർത്തുഗൽ 1534 അച്യുതരായ ഇന്ത്യയിലെ ലഘുഔഷധികളെപ്പറ്റി ഫെർണോ നുനെസ് പോർത്തുഗൽ 1536-37 അച്യുതരായ ഫെർണോ നുനെസിന്റെ യാത്രക്കുറിപ്പുകൾ സീസറോ ഫ്രഡെറികോ ഇറ്റലി 1567 സദാശിവ ഫ്രെഡറിസിയുടെ യാത്രകൾ പിട്രോ ഡെല്ല വെല്ലി ഇറ്റലി 1623 രാമദേവരായ II പീട്രോ ഡെലാ വല്ലെയുടെ യാത്രകൾ അവലംബം
വിജയബാഹു വിജയസിംഹ
വിജയബാഹു വിജയസിംഹ (30 മെയ് 1916 - 19 ??) ഒരു ശ്രീലങ്കൻ രാഷ്ട്രീയക്കാരനായിരുന്നു.
ശ്രീലങ്കൻ ഫ്രീഡം പാർട്ടിയെ പ്രതിനിധീകരിച്ച് മിരിഗാമയിൽ നിന്നുള്ള ശ്രീലങ്കൻ പാർലമെന്റ് അംഗമായിരുന്നു അദ്ദേഹം.
1960 മാർച്ചിലെ ശ്രീലങ്കൻ പാർലമെൻ്റ് പൊതു തിരഞ്ഞെടുപ്പിൽ അമ്പാറ മണ്ഡലത്തിൽ  നിന്നും 1960 ജൂലൈയിലെ പൊതു തിരഞ്ഞെടുപ്പിൽ മിരിഗാമ മണ്ഡലത്തിൽ  നിന്നും ഡബ്ല്യു ഡി സേനാനായകയെ പരാജയപ്പെടുത്തി അദ്ദേഹം പാർലമെന്റിലേക്ക് തിരഞ്ഞെടുക്കപ്പെട്ടു.
1964 ഡിസംബറിൽ സി പി ഡി സിൽവയ്‌ക്കൊപ്പം അദ്ദേഹം പ്രതിപക്ഷത്തിലേക്ക് കടന്നു.
1965 ലെ പൊതു തിരഞ്ഞെടുപ്പിൽ ശ്രീലങ്ക ഫ്രീഡം സോഷ്യലിസ്റ്റ് പാർട്ടിയിൽ നിന്ന് മത്സരിച്ചപ്പോൾ ശ്രീലങ്കൻ ഫ്രീഡം പാർട്ടിയുടെ ശിവ ഒബെസെകെരെയോട് അദ്ദേഹം പരാജയപ്പെട്ടു.
വിജയരാഘവക്കുറുപ്പ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കുത്തിയോട്ടകലാകാരനാണ് വിജയരാഘവക്കുറുപ്പ് .
പേള ജി ശങ്കരക്കുറുപ്പ് ആശാനിൽ നിന്നും പരിശീലനം നേടി.
പുറം കണ്ണികൾ വിജയരാഘവക്കുറുപ്പിന്റെ വെബ്സൈറ്റ് https://ml.wikipedia.org/wiki/കുത്തിയോട്ടം http://en.msidb.org/asongs.php?tag=Search singers=V%20Vijayaraghava%20Kurup limit=25 http://www.malayalasangeetham.info/as.php?1990085 http://www.malayalasangeetham.info/displayProfile.php?category=musician artist=V%20Vijayaraghava%20Kurup
വിജയരാഘവൻ ഇംഗ്ലീഷ് വിലാസം https://ml.wikipedia.org/wiki/Vijayaraghavan_(actor)
മലയാളചലച്ചിത്ര , നാടക നാടകാചാര്യൻ എൻ.എൻ.പിള്ളയുടെ മകനും മലയാള സിനിമയിലെ നടനുമാണ് വിജയരാഘവൻ .
ക്യാരക്ടർ കഥാപാത്രങ്ങളിലൂടെ അദ്ദേഹം ജനപ്രിയനാണ്.
കോട്ടയം ജില്ലയിലെ ഒളശ്ശയാണ് സ്വദേശം.
നാടകാചാര്യൻ എൻ.എൻ. പിള്ളയുടെയും നാടകനടിയായിരുന്ന ചിന്നമ്മയുടെയും മകനായി 1951ഡിസംബർ 20-ന് മലേഷ്യയിലെ ക്വാലാലമ്പൂരിൽ ജനിച്ചു.
എൻ.എൻ. പിള്ളയുടെ വിശ്വകേരളാ കലാസമിതിയിലൂടെ ബാല്യത്തിൽതന്നെ നാടകരംഗത്ത് സജീവമായി.
സെന്റ് ബാഴ്സലിസ് കോളേജ്, SN കോളേജ് എന്നിവിടങ്ങളിൽ പഠിച്ചു ക്രോസ്ബെൽറ്റ് മണി കപലിക സിനിമയാക്കിയപ്പോൾ അതിൽ പോർട്ടർ കുഞ്ഞാലി എന്ന കഥാപാത്രത്തെ അവതരിപ്പിച്ചുകൊണ്ട്  22-വയസിൽ സിനിമയിൽ അരങ്ങേറ്റം കുറിച്ചു.
1982-ൽ എസ്. കൊന്നനാട്ട് സംവിധാനം ചെയ്ത സുറുമയിട്ട കണ്ണുകൾ എന്ന ചിത്രത്തിലൂടെ 31-ആം വയസിൽ നായകനായി.
ഈ ചിത്രം വിജയിച്ചില്ല.
തുടർന്ന് പി. ചന്ദ്രകുമാർ , വിശ്വംഭരൻ തുടങ്ങിയവരുടെ ചിത്രങ്ങളിൽ അഭിനയിച്ചു.
നാടകത്തിലും സജീവമായി തുടർന്നു.
കാപാലികയുടെ സഹസംവിധായകനായിരുന്ന ജോഷിയുമായുള്ള അടുപ്പം മൂലം അദ്ദേഹത്തിന്റെ ന്യൂഡൽഹി എന്ന ചിത്രത്തിൽ അവസരം ലഭിച്ചു.
1987-ൽ നാടക രംഗം പൂർണമായി ഉപേക്ഷിച്ചു.1993-ൽ ഷാജി കൈലാസ് സംവിധാനം ചെയ്ത ഏകലവ്യൻ എന്ന ചിത്രത്തിലൂടെ ഏറെ ശ്രദ്ധേയനായി.
പിന്നീട്  പുറത്തിറങ്ങിയ ദി കിങ് , ദി ക്രൈം ഫയൽ ശ്രദ്ധേയമായ ചിത്രങ്ങളായിരുന്നു.
വിനയൻ സംവിധാനം ചെയ്ത ശിപായിലഹള എന്ന ചിത്രത്തിൽ വിജയരാഘവൻ ശ്രദ്ധേയമായ ഒരു വേഷം അവതരിപ്പിച്ചു.
2000-ത്തിനു ശേഷം വിജയരാഘവന് കൂടുതൽ അവസരങ്ങൾ ലഭിച്ചു.
കോട്ടയം ശൈലിയിലുള്ള വേറിട്ട സംഭാഷണമാണ് ഈ നടന്റെ പ്രത്യേകതകളിലൊന്ന്.
അകന്ന ബന്ധു കൂടിയായ സുമയാണ് വിജയരാഘവന്റെ ഭാര്യ.
ഇവർക്ക് ജിനദേവൻ, ദേവദേവൻ എന്നിങ്ങനെ രണ്ട് മക്കളുണ്ട്.
മൂത്ത മകനായ ജിനദേവൻ വിവാഹിതനും ഒരു കുട്ടിയുടെ അച്ഛനുമാണ്.
ഇളയ മകൻ ദേവദേവൻ പവനായി 99.99 എന്ന ചിത്രത്തിൽ അഭിനയിച്ചിരുന്നു.
അവലംബം ↑ ↑ പുറത്തേക്കുള്ള കണ്ണികൾ ഐ.എം.ഡി.ബി. താൾ
വിജയനഗരം (ലോക്സഭാ മണ്ഡലം)
ഇന്ത്യയിൽ ആന്ധ്രാപ്രദേശിലെ ഇരുപത്തിയഞ്ച് ലോക്സഭാ മണ്ഡല ങ്ങളിലൊന്നാണ് വിജയനഗരം (ലോക്സഭാ മണ്ഡലം).
പാർലമെന്ററി, നിയമസഭാ മണ്ഡല ഉത്തരവിന്റെ (2008) ഡിലിമിറ്റേഷൻ പ്രകാരം ഏഴ് അസംബ്ലി സെഗ്മെന്റുകളുമായാണ് ഇത് രൂപീകരിച്ചത്.
വിജയനഗരം ലോക്സഭാ മണ്ഡലത്തിലെ ഏഴ് നിയമസഭാമണ്ഡലങ്ങൾ ഇവയാണ് നിയോജകമണ്ഡലം നമ്പർ പേര് ( എസ്‌സി / എസ്ടി / ഒന്നുമില്ല) 7 എച്ചേർല ഒന്നുമില്ല 9 രാജം എസ്.സി. 14 ബോബിലി ഒന്നുമില്ല 15 ചീപുരുപ്പള്ളി ഒന്നുമില്ല 16 ഗജപതിനഗരം ഒന്നുമില്ല 17 നെല്ലിമാർല ഒന്നുമില്ല 18 വിജയനഗരം ഒന്നുമില്ല പാർലമെന്റ് അംഗങ്ങൾ
കോൺഗ്രസ് ടിഡിപി വൈ എസ് ആർ സി പി തിരഞ്ഞെടുപ്പ് അംഗം പാർട്ടി 2009 ത്സാൻസി ലക്ഷ്മി ബോച്ച ഇന്ത്യൻ നാഷണൽ കോൺഗ്രസ് 2014 അശോക് ഗജപതി രാജു പുസപതി തെലുങ്ക് ദേശം പാർട്ടി 2019 ബെല്ലാന ചന്ദ്രശേഖർ യുവജന ശ്രാമിക റൈതു കോൺഗ്രസ് പാർട്ടി തിരഞ്ഞെടുപ്പ് ഫലങ്ങൾ പൊതുതിരഞ്ഞെടുപ്പ് 2019 2019 പൊതുതിരഞ്ഞെടുപ്പ് : വിജയനഗരം പാർട്ടി സ്ഥാനാർത്ഥി വോട്ടുകൾ % ±% വൈഎസ്ആർ കോൺഗ്രസ് ബെല്ലാന ചന്ദ്രശേഖർ 578,418 47.49 തെലുഗുദേശം പാർട്ടി പുസപതി അശോക് ഗജപതി രാജു 530,382 43.55 ജന സേന പാർട്ടി മുക്ക ശ്രീനിവാസ റാവു 34,192 2.81 ബിജെപി സന്യാസി രാജു പകൽപതി 7,266 0.6 Majority 48,036 Turnout 122,2433 81.28 വൈഎസ്ആർ കോൺഗ്രസ് gain from തെലുഗു ദേശം പാർട്ടി Swing പൊതുതിരഞ്ഞെടുപ്പ് 2014 2014 പൊതുതിരഞ്ഞെടുപ്പ് : വിജയനഗരം പാർട്ടി സ്ഥാനാർത്ഥി വോട്ടുകൾ % ±% തെലുഗു ദേശം പാർട്ടി പുസപതി അശോക് ഗജപതി രാജു 536,549 47.89 +13.47 വൈഎസ്ആർ കോൺഗ്രസ് രാവു വെങ്കട ശ്വേത ചല പതി കൃഷ്ണ രംഗറാവു 429,638 38.35 ഇന്ത്യൻ നാഷണൽ കോൺഗ്രസ് ബോട്സ ത്സാൻസി ലക്ഷ്മി 122,487 10.93 -29.43 മുകളിലുള്ള ആരുമല്ല മുകളിലുള്ള ആരുമല്ല 6,528 0.58 Majority 106,911 9.54 +3.60 Turnout 112,0,316 79.79 +2.72 തെലുഗു ദേശം പാർട്ടി gain from കോൺഗ്രസ് Swing +13.47 പൊതുതിരഞ്ഞെടുപ്പ് 2009 2009 പൊതുതിരഞ്ഞെടുപ്പ് : Vizianagaram പാർട്ടി സ്ഥാനാർത്ഥി വോട്ടുകൾ % ±% ഇന്ത്യൻ നാഷണൽ കോൺഗ്രസ് ബോട്ച ഝാൻസി ലക്ഷ്മി 411,584 40.36 തെലുഗു ദേശം പാർട്ടി അപ്പലനായിഡു കൊണ്ടപ്പള്ളി 351,013 34.42 പ്രജ രാജ്യം പാർട്ടി കിമിഡി ഗണപതി റാവു 172,034 16.87 Majority 60,571 5.94 Turnout 1,019,825 77.07 കോൺഗ്രസ് win (new seat) ഇതും കാണുക ആന്ധ്രപ്രദേശ് നിയമസഭയിലെ മണ്ഡലങ്ങളുടെ പട്ടിക പരാമർശങ്ങൾ പുറംകണ്ണികൾ വിജയനഗരം ലോക്സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും
വിജയബാഹു ഒന്നാമൻ Vijayabahu I Vijayabahu I
ശ്രീലങ്കയിലെ ഒരു മധ്യകാല രാജാവായിരുന്നു വിജയബാഹു ഒന്നാമൻ (ജനനം കീർത്തി രാജകുമാരൻ) (ഭരിച്ചത് 1055–1110).
രാജകുടുംബത്തിൽ ജനിച്ച വിജയബാഹു ചോള അധിനിവേശത്തിലാണ് വളർന്നത്.
1055-ൽ അദ്ദേഹം രാജ്യത്തിന്റെ തെക്കൻ ഭാഗങ്ങളിൽ റുഹൂണ പ്രിൻസിപ്പാലിറ്റിയുടെ ഭരണം ഏറ്റെടുത്തു.
പതിനേഴു വർഷത്തെ നീണ്ട പ്രചാരണത്തെത്തുടർന്ന്, 1070-ൽ അദ്ദേഹം ചോളരെ ദ്വീപിൽ നിന്ന് വിജയകരമായി പുറത്താക്ക ഒരു നൂറ്റാണ്ടിനിപ്പുറം ആദ്യമായി രാജ്യം വീണ്ടും ഒന്നിച്ചു.
അദ്ദേഹത്തിന്റെ ഭരണകാലത്ത് അദ്ദേഹം ശ്രീലങ്കയിൽ ബുദ്ധമതം പുനഃസ്ഥാപിക്കുകയും യുദ്ധസമയത്ത് അടിസ്ഥാന സൗകര്യങ്ങൾക്കുണ്ടായ കേടുപാടുകൾ പരിഹരിക്കുകയും ചെയ്തു.
അദ്ദേഹം തിഹോഷിൻ പഗോഡ (ശ്രീലങ്കയുടെ പ്രഭു ബുദ്ധന്റെ ചിത്രം) ബർമ്മ രാജാവായ അലൗങ്‌സിതുവിന് സമർപ്പിച്ചു, അത് ഇപ്പോഴും പക്കോക്കുവിലാണ് .
1039-ൽ ചോള അധിനിവേശത്തിൻ കീഴിലുള്ള റുഹൂണ പ്രിൻസിപ്പാലിറ്റിയിൽ കിറ്റി (കീതി) എന്ന പേരിലാണ് വിജയബാഹു ജനിച്ചത്.
തൽഫലമായി, അദ്ദേഹത്തിന് പതിനഞ്ച് വയസ്സുള്ളപ്പോൾ, റുഹൂണയിലെ രാജാവാകുക എന്ന ലക്ഷ്യത്തോടെ കിറ്റി അത്തരം ഭരണാധികാരികളിൽ അവസാനത്തെ ലോകിസ്സരയെ പരാജയപ്പെടുത്തി.
തുടർന്ന്, 1055-ൽ അദ്ദേഹം റുഹുണയിലെ രാജാവാകുകയും വിജയബാഹു എന്ന പേര് നേടുകയും ചെയ്തു.
"പാണകടുവ തമ്പ സന്നാസ" പ്രകാരം (വിജയബാഹു ഒന്നാമൻ രാജാവ് തന്റെ ഉന്നത സൈനിക ഉദ്യോഗസ്ഥന് നൽകിയ സമ്മാനങ്ങളെയും വഴിപാടുകളെയും കുറിച്ച് ചെമ്പ് ഷീറ്റിൽ എഴുതിയിരിക്കുന്ന പാണകടുവ ലിഖിതം) കിത്തി രാജകുമാരന്റെയും മൊഗല്ലാന രാജാവിന്റെയും മുഴുവൻ കുടുംബവും റുഹുനു ദണ്ഡനായക സിത്നാരു-ബിം ബുദാൽനവന്റെ സംരക്ഷണത്തിലായിരുന്നു.
രാജ്യത്തെ ഒരേ പതാകയ്ക്ക് കീഴിലാക്കാൻ അദ്ദേഹം രാജാവിന് വലിയ പിന്തുണ നൽകി.
ചോളസൈന്യം റുഹുണയിൽ വിജയബാഹുവിന്റെ സൈന്യത്തെ നിരന്തരം ആക്രമിച്ചു.
എന്നിരുന്നാലും, 1058-ഓടെ ചോളരിൽ നിന്ന് റുഹുണയെ മോചിപ്പിക്കാനും അത് തന്റെ പൂർണ്ണ നിയന്ത്രണത്തിലാക്കാനും അദ്ദേഹത്തിന് കഴിഞ്ഞു.
പോളോൺനാരുവയെ പിടിച്ചെടുക്കാനുള്ള ആദ്യ ശ്രമം